SUPER ใครคือเจ้ามือ
มีนักลทุนมาถามหลังอ่านคอลัมน์ที่ผมเขียนเกี่ยวกับหุ้น SUPER ก่อนหน้านี้เขาถามว่า เจ้ามือเป็นใครคำถามนี้ไม่มีคำตอบ
มีนักลทุนมาถามหลังอ่านคอลัมน์ที่ผมเขียนเกี่ยวกับหุ้น SUPER ก่อนหน้านี้เขาถามว่า เจ้ามือเป็นใครคำถามนี้ไม่มีคำตอบ
6 ต.ค. 2564

มีนักลทุนมาถามหลังอ่านคอลัมน์ที่ผมเขียนเกี่ยวกับหุ้น SUPER ก่อนหน้านี้
เขาถามว่า เจ้ามือเป็นใคร
คำถามนี้ไม่มีคำตอบ
แต่ข้อมูลที่ให้กลับไป คือ ไม่มีใครยอมรับว่าตนเองคือเจ้ามือ และมักจะไม่บอกกันแบบเปิดเผยต่อสาธารณะว่าเจ้ามือคือใคร
ทว่า ส่วนใหญ่จะคาดกันไป แต่ไม่ค่อยผิดพลาดกันหรอก หากอยู่ในตลาดหุ้นมาพอสมควร
ส่วนเจ้ามือใน SUPER มีจำนวนกี่คนนั้น (เขาถามต่อ)
ผมบอกว่า ไม่ทราบ แต่หากให้เดาน่าจะมากกว่า 1 คน (มั๊ง) และอาจจะไม่ค่อยกินเส้นกันด้วย (มั๊ง)
ย้อนกลับมาที่ราคาหุ้นล่าสุดของ SUPER
วานนี้ปิด 0.94 บาทต่อหุ้น
หากดูจากไทม์ไลน์ที่ผ่านมาของหุ้นตัวนี้ หลังจากถูกลากขึ้นไปเกิน 1 บาท แล้วทุบลงมาต่ำกว่า 1 บาท
จะเห็นว่า  ความเคลื่อนไหวของราคาหุ้น เป็นไปตามที่ผมเคยเขียนไว้ตั้งแต่ต้น หรือราคายังไม่หลุด 1 บาท
ครั้งนั้น บอกว่า ราคาจะหลุด 1 บาท แน่นอน
และหลังจากนั้นจะลงมาที่บริเวณ 0.95 บาท บวก/ลบ ประมาณนี้แหละ
และหากรายย่อยยังถือหุ้นอยู่ในมือกันอยู่ค่อนข้างเยอะ ไม่ยอมขายกันออกมา ราคาหุ้นอาจจะถูกทุบลงไปต่ำว่านี้ได้อีก เพื่อให้รายย่อยขายออก
หุ้นจะได้เกิดความ “เบา”
แล้วรอลากราคาหุ้นขึ้นไปใหม่อีกรอบ
ไทม์ไลน์ราคาหุ้นลงมาแบบที่เคยเขียนไว้แบบเป๊ะ ๆ
ส่วนที่เคยบอกว่า ราคาน่าจะลงไปที่ระดับ 0.90 บาททนั้น ผ่านมาถึงวันนี้ มองว่า อาจจะยังเป็นไปได้ หากรายย่อยยังทนถือกันอยู่
เจ้ามืออาจจะ “ขู่” อีกครั้ง ทุบราคาลงมา
อย่างสัปดาห์ก่อนหน้านี้ ราคาลงมาปิด 0.93 บาท
แถมระหว่างวันราคาลงมาต่ำสุด 0.92 บาทต่อหุ้นด้วย (แต่ถูกดันขึ้นมาปิด 0.93 บาท)
ช่วงวันนั้นพบว่า มีทั้งแรงขาย และแรงเข้ามารับ (ซื้อ) ค่อนข้างหนาแน่น
ส่วนเจ้ามือฝั่งไหน (ส่งนอมินี) เข้ามารับซื้อนั้น ไม่ทราบจริง ๆ แต่น่าจะเป็นรายใหญ่แหละ
วานนี้ ได้คุยกับนักวิเคราะห์ที่เขาติดตามหุ้น SUPER
ต่างยอมรับว่าหุ้นไฟฟ้าตัวนี้มี “พื้นฐาน” ดี ไม่ได้มีอะไรที่ดูแล้วขี้เหร่
เพียงแต่ว่า กลุ่มนักลงทุน (เจ้ามือ) ที่เข้ามาซื้อ ๆ ขาย ๆ กลับทำให้ภาพลักษณ์ของหุ้นตัวนี้ดูแย่ เป็นหุ้นเก็งกำไร หุ้นปั่น เล่นรอบไปตามเรื่องตามราว
มีประเด็นที่น่าสนใจคือ ราคาแม้ว่าจะถูกทุบลงมาเรื่อย ๆ หลังถูกลากขึ้นไป
แต่เมื่อลงมาในระดับที่ต่ำกว่าพื้นฐานค่อนข้างมาก
อาจเป็นโอกาสต่อการเข้าซื้อ
เช่น ราคาที่ลงไปลึกถึง 0.92 บาท แล้วมีแรงซื้อกลับ
จึงมีความเป็นไปได้ว่า ราคาไม่น่าจะลงไปต่ำกว่านี้ (0.92 บาท) เว้นแต่เจ้ามือ (ไม่รู้ฝั่งไหนนะ) จะทุบลงไปอีก
ในมุมมองของนักวิเคราะห์ด้าน Valuation นั้นน่าสนใจ (หากราคาถูกทุบลงมาต่ำมาก) ประกอบกับ P/E 12-13 เท่า แล้ว PBV 1.4  เท่า ถือว่าค่อนข้างถูก เมื่อเทียบกับหุ้นโรงไฟฟ้าตัวอื่น ๆ
เท่าที่เข้าไปดูข้อมูลโบรกฯ ที่วิเคราะห์หุ้น SUPER
น่าจะมีอยู่ 2 โบรกฯ
อีกแห่งให้ราคาเป้าหมายไว้ 1.20 บาท และอีกแห่งให้ไว้ 1.35 บาท
หากเทียบกับราคาปิดวานนี้ (0.94 บาท) มีอัพไซด์มากกว่า 40-45%
ประเด็นปัญหานี้หากไปถามผู้บริหารระดับสูงของหุ้น SUPER
เขาน่าจะตอบว่า เป็นเรื่องของนักลงทุนที่เข้ามา ซื้อ ๆ ขาย ๆ
และคงไปทำอะไรไม่ได้
……..!!???